Այս ուշագրավ հուշարձանը, որ զբաղեցնում է բացառիկ մեծ տարածություն, գտնվում է բարձրադիր <> վրա: Ըստ տեղում կատարված ուսումնասիրությունների, հուշարձանն ունեցել է 3 միջնաբերդ, որոնցից գլխավորը գտնվում է կենտրոնում: Բուն ամրոցն արևելյան, հարավային և արևմտյան կողմերից շրջափակված է եղել ամրոցապատերով, որոնց լայնությունը 2մ-ից ավելի է: Արևմտյան կողմում պարսպապատի երկարությունը 250-300մ է, հյուսիսային կողմից մոտ 500մ: Հարավային հատվածներում պարիսպների հետքեր չեն նկատվում և ըստ էության գրեթե չեն էլ եղել, քանզի այդ հատվածը դժվարանցանելի է: